CELEX: 52010SC0743
Language: hu
Date: 2010-06-15
Title: Javaslat: a Tanács határozata a Dániában fennálló túlzott hiányról

HU
HU    HU
 ---pagebreak---    EURÓPAI BIZOTTSÁG
                               Brüsszel, 2010.6.15.
                               SEC(2010) 743 végleges
                     Javaslat:
           A TANÁCS HATÁROZATA
        a Dániában fennálló túlzott hiányról
HU                                                    HU
 ---pagebreak---                                                 INDOKOLÁS
   1.        A STABILITÁSI ÉS            NÖVEKEDÉSI        PAKTUM        ALKALMAZÁSA         A  JELENLEGI
             VÁLSÁGHELYZETBEN
   Számos EU-tagállam államháztartási hiánya jelenleg meghaladja a Szerződésben a GDP 3%-
   ában megállapított referenciaértéket. A hiány és az adósságállomány gyakran jelentős mértékű
   növekedését a 2008/2009-es példa nélküli globális pénzügyi válság és gazdasági visszaesés
   összefüggésében kell vizsgálni. Számos tényező játszik itt szerepet. Először, a gazdasági
   visszaesés az adóbevételek csökkenésével és a szociális kiadások (például a munkanélküli
   ellátások) emelkedésével jár együtt. Másodszor, a Bizottság – miután felismerte, hogy a
   költségvetési politikának a jelenlegi rendkívüli gazdasági helyzetben kiemelkedő jelentősége
   van – 2008 novemberében közzétette európai gazdaságélénkítési tervét, amelyben
   költségvetési ösztönzők alkalmazását indítványozta; a tervet az Európai Tanács decemberben
   jóváhagyta. A terv hangsúlyozta, hogy az ösztönzésnek időszerűnek, célzottnak és
   átmenetinek kell lennie, továbbá tekintettel kell lennie az egyes tagállamok
   államháztartásának fenntarthatósága és a versenyképesség terén mutatkozó különbségekre.
   Emellett az ösztönzőket a gazdasági feltételek javulásakor le kell állítani. Végül, számos
   ország tett intézkedéseket a pénzügyi ágazat stabilizálása céljából, amelyek közül némelyik
   befolyásolta az államadósság alakulását vagy a jövőben a hiány és az adósságállomány
   növekedésével járhat, bár az állami támogatások költségének egy része később megtérülhet.
   A Stabilitási és Növekedési Paktum előírja, hogy a Bizottságnak kezdeményeznie kell a
   túlzott hiány esetén követendő eljárást, ha egy tagállamban a hiány meghaladja a GDP 3 %-
   ában kifejezett referenciaértéket. A Paktum 2005-ös módosításának az volt a célja, hogy a
   túlzott hiány esetén követendő eljárás valamennyi szakaszában vegyék teljes mértékben
   figyelembe mindenekelőtt a gazdasági és költségvetési hátteret. A Stabilitási és Növekedési
   Paktum így támogatja azokat az állami intézkedéseket, amelyek a gazdasági helyzet
   figyelembevétele mellett a költségvetés stabilitásának mihamarabbi visszaállítását célozzák és
   ezáltal biztosítják az államháztartás hosszú távú fenntarthatóságát.
   2.        A TÚLZOTT HIÁNY ESETÉN KÖVETENDŐ ELJÁRÁS EDDIGI LÉPÉSEI
   A túlzott hiány esetén követendő eljárást az Európai Unió működéséről szóló szerződés 126.
   cikke írja elő. Az eljárás részletes szabályait a túlzott hiány esetén követendő eljárás
   végrehajtásának felgyorsításáról és pontosításáról szóló 1467/97/EK tanácsi rendelet1
   határozza meg, amely a Stabilitási és Növekedési Paktum része.
   A Szerződés 126. cikkének (2) bekezdése szerint a Bizottság a költségvetési fegyelem
   betartását két kritérium alapján kíséri figyelemmel, nevezetesen: a) a tervezett és tényleges
   költségvetési hiánynak a bruttó hazai termékhez (GDP) viszonyított aránya túllépi-e a 3 %-
   ban meghatározott referenciaértéket (kivéve ha az arány jelentős mértékben és folyamatosan
   csökkent, és elért egy, a referenciaértékhez közeli szintet; vagy a referenciaérték túllépése
   1
           HL L 209., 1997.8.2., 6. o. A jelentés figyelembe veszi „A Stabilitási és Növekedési Paktum
           végrehajtásának részletes leírása, valamint iránymutatások a stabilitási és konvergenciaprogramok
           tartalmára és formájára vonatkozóan” című véleményt is, amelyet az ECOFIN-Tanács 2009. november
           10-én       fogadott     el.    A     dokumentum        az     alábbi     weboldalon     olvasható:
           http://ec.europa.eu/economy_finance/sgp/legal_texts/index_en.htm.
HU                                                      2                                                      HU
 ---pagebreak---    csak kivételes és átmeneti, és az arány közel marad a referenciaértékhez); és b) az
   államadósságnak a bruttó hazai termékhez viszonyított aránya túllépi-e a 60%-ban
   meghatározott referenciaértéket (kivéve ha az arány elegendő mértékben csökken, és kielégítő
   ütemben közelít a referenciaértékhez).
   A 126. cikk (3) bekezdése kiköti, hogy ha egy tagállam nem felel meg az egyik vagy mindkét
   kritériummal kapcsolatos követelményeknek, a Bizottság erről jelentést készít. A Bizottság
   jelentése „figyelembe veszi, hogy a költségvetési hiány meghaladja-e az állami beruházások
   kiadásait, valamint minden egyéb érdemleges tényezőt, beleértve a tagállam középtávú
   gazdasági és költségvetési helyzetét”.
   A dán hatóságok által 2010 áprilisában bejelentett adatok alapján2, és a Bizottság
   szolgálatainak 2010. tavaszi előrejelzését figyelembe véve, a Bizottság 2010. május 12-én a
   126. cikk (3) bekezdése értelmében jelentést fogadott el Dániára vonatkozóan3.
   Ezt követően a Szerződés 126. cikkének (4) bekezdésével összhangban a Gazdasági és
   Pénzügyi Bizottság 2010. május 27-én véleményezte a Bizottság jelentését.
   3.        A TÚLZOTT HIÁNY FENNÁLLÁSA
   A dán hatóságok által 2010 áprilisában bejelentett adatok alapján a dániai államháztartási
   hiány a tervek szerint 2010-ben eléri a GDP 5,4 %-át, tehát túllépi a GDP 3 %-ában
   meghatározott referenciaértéket. A 126. cikk (3) bekezdése alapján készített bizottsági
   jelentés szerint a tervezett hiány nem maradt közel a GDP 3 %-ában meghatározott
   referenciaértékhez, de a Szerződés, valamint a Stabilitási és Növekedési Paktum értelmében a
   referenciaérték tervezett túllépése kivételesnek tekinthető, és elsősorban a Szerződés és a
   Stabilitási és Növekedési Paktum feltételeinek megfelelő jelentős mértékű gazdasági
   visszaesés eredménye. A Bizottság szolgálatainak 2010. tavaszi előrejelzése szerint Dániában
   a reál-GDP a 2009. évi jelentős, 4,9 %-os csökkenés után 2010-ben várhatóan 1,6 %-kal
   növekedik. A 2009. évi visszaesés a magánfogyasztás, a beruházások és az export hirtelen
   csökkenését tükrözte, ami a pénzügyi válság és a globális recesszió, elsősorban a fő
   kereskedelmi partnerek (Németország, az Egyesült Királyság, Svédország és Norvégia)
   lanyhuló keresletének a következménye. A 2010. évi hiány egyrészt a gazdasági visszaesésre,
   másrészt a dán hatóságok által az európai gazdaságélénkítési tervvel összhangban tett
   ösztönző intézkedésekre vezethető vissza. A referenciaérték tervezett túllépése mindazonáltal
   nem tekinthető átmenetinek. A Bizottság szolgálatainak 2010. tavaszi előrejelzése szerint a
   hiány változatlan politikát feltételezve4 2011-ben a GDP 4,9 %-ára csökken. A Szerződés
   hiányra vonatkozó kritériuma nem teljesül.
   2
           A 479/2009/EK tanácsi rendelet értelmében a tagállamok évente kétszer tájékoztatják a Bizottságot az
           államháztartási hiányra és az adósság szintjére vonatkozó tervezett és tényleges adatokról. Dánia
           legutolsó bejelentése az alábbi weboldalon érhető el:
           http://epp.eurostat.ec.europa.eu/portal/page/portal/government_finance_statistics/excessive_deficit/edp_
           notification_tables.
   3
           A Dániában fennálló túlzott hiányra vonatkozó eljárással kapcsolatos valamennyi dokumentum
           megtalálható a következő weboldalon:
           http://ec.europa.eu/economy_finance/sgp/deficit/countries/index_en.htm.
   4
           A változatlan politikán alapuló előrejelzés figyelembe veszi a válsághoz kapcsolódó rendkívüli
           intézkedések (részleges) visszavonását.
HU                                                        3                                                         HU
 ---pagebreak---    A dán hatóságok által 2010. áprilisban bejelentett adatok alapján 2010-ben a bruttó
   államadósság a GDP 45,1 %-a lesz, tehát a GDP 60 %-ában meghatározott referenciaérték
   alatt marad. A Bizottság szolgálatainak 2010. tavaszi előrejelzése szerint az adósság aránya
   2010-ben a GDP 46 %-a lesz, 2011-ben pedig a GDP 49,5 %-ára emelkedik, de még mindig a
   GDP 60 %-ában meghatározott referenciaérték alatt marad. A Szerződés adósságra vonatkozó
   kritériuma teljesül.
   A Szerződés és a Stabilitási és Növekedési Paktum rendelkezéseivel összhangban a Bizottság
   jelentésében megvizsgálta az „érdemleges tényezőket” is. A Stabilitási és Növekedési
   Paktumnak megfelelően ezek csak akkor vehetők figyelembe a túlzott hiány fennállását
   megállapító határozathoz vezető lépések során, ha a hiány esetében teljesül a kettős feltétel,
   vagyis a hiány közel marad a referenciaértékhez és átmeneti. Dánia esetében a kettős feltétel
   nem teljesül. Ebben az esetben az érdemleges tényezők önmagukban viszonylag kedvezőnek
   tűnnek.
   A Gazdasági és Pénzügyi Bizottságnak a Szerződés 126. cikkének (4) bekezdése szerinti
   véleménye összhangban van a Bizottság 126. cikk (3) bekezdés szerinti jelentésében
   megfogalmazott értékeléssel.
   A Bizottság a 126. cikk (3) bekezdése szerinti jelentésének, valamint a Gazdasági és Pénzügyi
   Bizottság 126. cikk (4) bekezdése szerinti véleményének figyelembevételével úgy ítéli meg,
   hogy Dániában túlzott hiány áll fenn. Ennek a véleménynek, amelyet a Bizottság [2010.
   június 15-én] fogadott el, a 126. cikk (5) bekezdésének megfelelően a Tanács a címzettje. A
   Bizottság azt javasolja, hogy a Tanács a 126. cikk (6) bekezdésével összhangban hozzon erre
   vonatkozó határozatot. Emellett a Bizottság a 126. cikk (7) bekezdésének megfelelően a
   Tanács elé terjeszti a túlzott hiány megszüntetése céljából Dániának szóló tanácsi ajánlásra
   vonatkozó ajánlását.
   4.        A TÚLZOTT HIÁNY MEGSZÜNTETÉSÉRE VONATKOZÓ AJÁNLÁSOK
   Az 1467/97/EK tanácsi rendelet 3. cikkének (4) bekezdése szerint a 126. cikk (7)
   bekezdésével összhangban tett tanácsi ajánlásnak az érintett tagállam számára legfeljebb
   hathónapos határidőt kell megállapítania eredményes intézkedések meghozatalára, továbbá
   határidőt kell megállapítania a túlzott hiány megszüntetésére vonatkozóan is, amelyet „az
   annak megállapítását követő évben kell teljesíteni, kivéve ha különleges körülmények állnak
   fenn”. A rendelet 2. cikkének (6) bekezdéséből adódik, hogy a Szerződés 126. cikkének (3)
   bekezdése alapján készített bizottsági jelentésben említett érdemleges tényezőket figyelembe
   kell venni annak eldöntésekor, hogy fennállnak-e különleges körülmények. A rendelet 3.
   cikkének (4) bekezdése meghatározza, hogy a Tanácsnak javasolnia kell, hogy a tagállam „az
   egyszeri és ideiglenes intézkedésektől mentes, ciklikusan kiigazított egyenlegében érje el az
   éves minimális, viszonyítási alapként a GDP legalább 0,5%-át kitevő javulást a túlzott hiány
   ajánlásban szereplő határidőn belüli kiigazításának biztosítása érdekében”.
   Dánia esetében fennállnak azok a különleges körülmények, amelyek a Stabilitási és
   Növekedési Paktum 2005-ös reformja óta lehetővé teszik a túlzott hiány esetén követendő
   eljárás rugalmasabb alkalmazását. A 2009. évi visszaesés a magánfogyasztás, a beruházások
   és az export hirtelen csökkenését tükrözte, ami a pénzügyi válság és a globális recesszió,
   elsősorban a fő kereskedelmi partnerek (Németország, az Egyesült Királyság, Svédország és
   Norvégia) lanyhuló keresletének a következménye. A 2010. évi hiány egyrészt a gazdasági
HU                                                4                                               HU
 ---pagebreak---    visszaesésre, másrészt a dán hatóságok által az európai gazdaságélénkítési tervvel
   összhangban tett ösztönző intézkedésekre vezethető vissza.
   Ennek ismeretében indokolt a túlzott hiány kiigazítását középtávú keretben – 2013-ra kitűzött
   határidővel – megcélozni. Elismerve, hogy Dánia 2010. évi költségvetési egyenlege a
   válságra megfelelő választ jelentő és az európai gazdaságélénkítési tervvel összhangban levő,
   2009-ben a GDP 2,2%-át, 2010-ben pedig a GDP 1,3 %-át kitevő összegű intézkedésekre, és
   az automatikus stabilizátorok beavatkozástól mentes működésére vezethető vissza, a dán
   hatóságoknak 2010-ben a terveknek megfelelően kell végrehajtaniuk a költségvetési
   intézkedéseket. Tekintettel arra, hogy nincsen nagyobb gazdasági egyensúlyhiány, a hiteles és
   fenntartható kiigazítási pálya érdekében a dán hatóságoknak mindenekelőtt a GDP 0,5 %-át
   kitevő átlagos éves strukturális kiigazítást kell biztosítaniuk a 2011–2013 közötti időszakban,
   és a konjunkturális feltételek figyelembevételével meg kell határozniuk a túlzott hiány 2013-
   ig történő megszüntetéséhez szükséges intézkedéseket, és a jelenleg vártnál kedvezőbb
   gazdasági vagy költségvetési feltételek esetén fel kell gyorsítaniuk a hiány csökkentését.
   A túlzott hiány esetén követendő eljárás alatti fokozott felügyelet érdekében – amely a hiány
   megszüntetésére kitűzött határidőre tekintettel szükségesnek tűnik – rendszeresen és kellő
   időben nyomon kell követni a túlzott hiány megszüntetését biztosító költségvetési
   konszolidációs stratégia végrehajtásában elért előrehaladást. Ezzel összefüggésben célszerű
   lenne, ha Dánia 2010 és 2013 között készülő aktualizált konvergenciaprogramjaiban külön
   fejezetet szentelnének ennek a témának.
          Kulcsfontosságú makrogazdasági és költségvetési előrejelzések összehasonlítása
                                                                     2007    2008     2009      2010      2011     2012   2013
                Reál-GDP                    BIZ 2010. tavasz.         1,7     -0,9    -4,9       1,6       1,8     n.a.   n.a.
              (%-os változás)              KP 2010. február          n.a.     -0,9    -4,3       1,3       1,6      2,0    2,3
             Kibocsátási rés1              BIZ 2010. tavasz.²         2,6      0,2    -5,1      -3,9      -2,7     n.a.   n.a.
      (a potenciális GDP %-ában)            KP 2010. február3        n.a.      0,3    -4,5      -3,9      -3,1     -2,0   -0,9
        Államháztartási egyenleg            BIZ 2010. tavasz.         4,8      3,4    -2,7      -5,5      -4,9     n.a.   n.a.
             (a GDP %-ában)                KP 2010. február          n.a.      3,4    -2,9      -5,3      -4,1     -3,1   -1,8
          Elsődleges egyenleg               BIZ 2010. tavasz.         6,3      4,8    -0,7      -3,4      -2,7     n.a.   n.a.
             (a GDP %-ában)                KP 2010. február          n.a.      4,8    -1,3      -3,7      -2,3     -1,2    0,3
          Ciklikusan kiigazított            BIZ 2010. tavasz.         3,1      3,3     0,6      -3,0      -3,1     n.a.   n.a.
                egyenleg1                  KP 2010. február          n.a.      3,2     0.0      -2,8      -2,1     -1,7   -1,1
             (a GDP % ában)
         Strukturális egyenleg4             BIZ 2010. tavasz.         3,1      3,3     0,6      -2,7      -3,1     n.a.   n.a.
             (a GDP %-ában)                KP 2010. február          n.a.      3,2     1,4      -1,1      -1,0     -0,8   -0,3
          Bruttó államadósság               BIZ 2010. tavasz.        27,4     34,2    41,6      46,0      49,5     n.a.   n.a.
             (a GDP %-ában)                KP 2010. február          n.a.     33,4    38,5      41,8      46,2     48,3   48,1
    Megjegyzés:
    1
      Kibocsátási rések és ciklikusan kiigazított egyenlegek a programokból, ahogy a Bizottság szolgálatai a programokban
    szereplő információk alapján újraszámították.
    2
      A 2008–2011 közötti időszakra vonatkozóan 1,4%-os, 0,6%-os, 0,5%-os és 0,9%-os becsült potenciális növekedés
    alapján.
    3
      A 2008–2011 közötti időszakra vonatkozóan 1,4%-os, 0,6%-os, 0,5%-os és 0,9%-os becsült potenciális növekedés
    alapján.
    4
      Ciklikusan kiigazított egyenleg, egyszeri és egyéb átmeneti intézkedések nélkül. Az egyszeri és egyéb átmeneti
    intézkedések a legújabb program szerint 2009-ben a GDP 1,4%-át, 2010-ben a GDP 1,7 %-át, 2011-ben a GDP 1,1%-át,
    2012-ben 0,9%-át, 2013-ban 0,8%-át és 2015-ben 0,0 %-át teszik ki; (valamennyi hiánycsökkentő), és a Bizottság
    szolgálatainak 2010. tavaszi előrejelzése alapján 2010-ben a GDP 0,2%-át teszik ki (hiánycsökkentő). A módszertan
    eltérései miatt a programban egyszerinek tekintett intézkedések a Bizottság szolgálatainak meghatározása szerint nem
    minősülnek annak. E meghatározás alapján az egyszeri intézkedések 2010-ben a GDP 0,2 %-át jelentik és
    hiánycsökkentők, a későbbi években pedig a GDP 0 %-át teszik ki.
HU                                                              5                                                           HU
 ---pagebreak---    Forrás:
   Konvergenciaprogram (KP); a Bizottság szolgálatainak 2010. tavaszi előrejelzése (BIZ); a Bizottság szolgálatainak
   számításai.
HU                                                       6                                                           HU
 ---pagebreak---                                                   Javaslat:
                                        A TANÁCS HATÁROZATA
                                   a Dániában fennálló túlzott hiányról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 126. cikke
   (6) bekezdésére,
   tekintettel az Európai Bizottság javaslatára,
   tekintettel a Dánia által tett észrevételekre,
   mivel:
   (1)     Az Európai Unió működéséről szóló szerződés 126. cikke szerint a tagállamoknak
           kerülniük kell a túlzott költségvetési hiányt.
   (2)     A Stabilitási és Növekedési Paktum az árstabilitás és az erős, fenntartható,
           munkahelyteremtéshez vezető növekedés eszközeként a rendezett államháztartás
           célkitűzésén alapul.
   (3)     A Szerződés 126. cikke szerinti túlzott hiány esetén követendő eljárás, amelyet a
           túlzott hiány esetén követendő eljárás végrehajtásának felgyorsításáról és
           pontosításáról szóló 1467/97/EK tanácsi rendelet5 (amely a Stabilitási és Növekedési
           Paktum része) részletez, előírja, hogy a túlzott hiány fennállását határozatban kell
           megállapítani. A Szerződéshez csatolt, a túlzott hiány esetén követendő eljárásról
           szóló jegyzőkönyv további rendelkezéseket állapít meg a túlzott hiány esetén
           követendő eljárás végrehajtásához. A 479/2009/EK tanácsi rendelet6 megállapítja az
           említett jegyzőkönyv rendelkezésének alkalmazására vonatkozó részletes szabályokat
           és meghatározásokat.
   (4)     A Stabilitási és Növekedési Paktum 2005-ös reformja a Paktum eredményességének és
           közgazdasági megalapozottságának fokozását és az államháztartás hosszú távú
           fenntarthatóságának védelmét tűzte ki célul, továbbá azt, hogy a túlzott hiány esetén
           követendő eljárás valamennyi szakaszában vegyék teljes mértékben figyelembe
           mindenekelőtt a gazdasági és költségvetési hátteret. A Stabilitási és Növekedési
           Paktum így támogatja azokat az állami intézkedéseket, amelyek a gazdasági helyzet
   5
           HL L 209., 1997.8.2., 6. o.
   6
           HL L 145., 2009.6.10., 1. o.
HU                                                   7                                           HU
 ---pagebreak---        figyelembevétele mellett a költségvetés stabilitásának mihamarabbi visszaállítását
       célozzák.
   (5) A Szerződés 126. cikkének (5) bekezdése értelmében a Bizottság véleményt terjeszt a
       Tanács elé, ha úgy ítéli meg, hogy valamely tagállamban túlzott hiány áll fenn vagy
       következhet be. A 126. cikk (3) bekezdése szerinti jelentését, valamint a Gazdasági és
       Pénzügyi Bizottság véleményét figyelembe véve, a Bizottság a 126. cikk (4)
       bekezdésével összhangban megállapította, hogy Dániában túlzott hiány áll fenn. Ezért
       a Bizottság [2010. június 15-én] Dánia vonatkozásában ennek megfelelő véleményt
       terjesztett a Tanács elé7.
   (6) A Szerződés 126. cikkének (6) bekezdése szerint a Tanácsnak figyelembe kell vennie
       az érintett tagállam esetleges észrevételeit, mielőtt egy általános értékelés alapján
       határozna arról, hogy fennáll-e túlzott hiány. Dánia esetében ez az általános értékelés a
       következő megállapításokat eredményezi.
   (7) A dán hatóságok által 2010 áprilisában bejelentett adatok alapján a dániai
       államháztartási hiány a tervek szerint 2010-ben eléri a GDP 5,4%-át, tehát túllépi a
       GDP 3 %-ában meghatározott referenciaértéket. A tervezett hiány nem maradt közel a
       GDP 3%-ában meghatározott referenciaértékhez, de a Szerződés és a Stabilitási és
       Növekedési Paktum értelmében a referenciaérték tervezett túllépése kivételesnek
       tekinthető, és elsősorban a Szerződés és a Stabilitási és Növekedési Paktum
       feltételeinek megfelelő jelentős mértékű gazdasági visszaesés eredménye. A Bizottság
       szolgálatainak 2010. tavaszi előrejelzése szerint Dániában a reál-GDP a 2009. évi
       jelentős, 4,9 %-os csökkenés után 2010-ben 1,6 %-kal növekedik. A 2010. évi hiány
       egyrészt a gazdasági visszaesés, másrészt a dán hatóságok által az európai
       gazdaságélénkítési tervvel összhangban tett ösztönző intézkedések következménye. A
       referenciaérték tervezett túllépése mindazonáltal nem tekinthető átmenetinek. A
       Bizottság szolgálatainak 2010. tavaszi előrejelzése szerint a hiány változatlan politikát
       feltételezve8 2011-ben a GDP 4,9 %-ára csökken. A Szerződés hiányra vonatkozó
       kritériuma nem teljesül.
   (8) A dán hatóságok által 2010. áprilisban bejelentett adatok alapján a bruttó államadósság
       2010-ben a GDP 45,1%-a lesz, így a GDP 60 %-ában meghatározott referenciaérték
       alatt marad. A Bizottság szolgálatainak 2010. tavaszi előrejelzése szerint az adósság
       aránya 2010-ben a GDP 46 %-a lesz, 2011-ben pedig a GDP 49,5 %-ára emelkedik, de
       még mindig a GDP 60 %-ában meghatározott referenciaérték alatt marad. A Szerződés
       adósságra vonatkozó kritériuma teljesül.
   (9) Az 1467/97/EK rendelet 2. cikke (4) bekezdésének megfelelően az „érdemleges
       tényezők” csak akkor vehetők figyelembe a 126. cikk (6) bekezdése szerint túlzott
       hiány fennállását megállapító tanácsi határozathoz vezető lépések során, ha a kettős
       feltétel – vagyis hogy a hiány közel marad a referenciaértékhez és a referenciaérték
       túllépése átmeneti – teljes mértékben teljesül. Dánia esetében ez a kettős feltétel nem
   7
       A Dániában fennálló túlzott hiányra vonatkozó eljárással kapcsolatos valamennyi dokumentum
       megtalálható a következő weboldalon:
       http://ec.europa.eu/economy_finance/sgp/deficit/countries/index_en.htm.
   8
       A változatlan politikán alapuló előrejelzés figyelembe veszi a válsághoz kapcsolódó rendkívüli
       intézkedések (részleges) visszavonását.
HU                                                  8                                                 HU
 ---pagebreak---           teljesül, ezért az említett határozathoz vezető lépések során érdemleges tényezők
          figyelembevételére nem kerül sor,
   ELFOGADTA EZT A HATÁROZATOT:
                                              1. cikk
   Az általános értékelésből következik, hogy Dániában túlzott hiány áll fenn.
                                              2. cikk
   Ennek a határozatnak a Dán Királyság a címzettje.
   Kelt Brüsszelben,
                                               a Tanács részéről
                                               az elnök
                                               […]
HU                                               9                                          HU